BIS Lacrosse

2011

Chiefs deltok for første gang i NM i lacrosse i 2011. Chiefs endte på en 7.-plass, som var siste plassering. NM ble forøvrig vunnet av Oslo Lacrosse.

2012

NM 2012 ble arrangert 20.-22. april med gruppespill i Trondheim og Kristiansand. Finalegruppespillet var i Oslo 16.-18. juni.
Chiefs deltok i NM 2012, men hadde ikke mulighet til å delta i gruppespillet, som igjen kun ga mulighet til å spille for 5.-9.-plass. Etter tre seire (UiA Grizzlies, NHHI, Stavanger Storm) og ett tap (NTNUI) havnet Chiefs på en samlet 7.-plass.

2013

Chiefs deltok i sitt tredje NM i 2013. De spilte da sitt beste NM så langt og endte på 5.-plass etter seier mot UiS Redhawks, UiA Grizzlies, UiA Studs og uavgjort mot HiOA Kings.

2014

Gruppespillet i NM 2014 gikk i Chiefs sitt favør. Gruppespillet tok plass i Dødens Dal i Trondheim i regi av NTNUI. Etter et tap mot daværende norgesmestere NTNUI Lacrosse i en kamp som endte 8-2, slo Chiefs byrival NHHI Lacrosse i en kamp som endte 4-1. Siste kamp var mot HiOA Lacrosse hvor Chiefs vant 6-1. Kaptein Thomas Liseth ble etter gr  
Laget var da videre til sluttspillet som fant sted på Snarøya og på Grünerløkka i Oslo. Chiefs møtte i første kamp UiA Studs. Etter en dårlig start på kvartfinalen endte Chiefs med tap mot UiA Studs og møtte da NTNUI i en bronsefinale som Chiefs tapte. Chiefs endte på en fjerdeplass, den beste plasseringen laget har oppnådd i NM noensinne.

2015

Chiefs deltok først under gruppespillet i 2015 som ble arrangert på hjemmebane i Bergen. Gruppespillet gikk veldig bra for laget som slo HiOA Kings, NHHI Norsemen og BI Lions. Gruppespillet eneste tap ble mot Oslo Legends som vant gruppen hvor Chiefs gikk ut som nummer to. Laget dro så over fjellet til Snarøya for å spille final four, første kamp var mot NTNUI Lacrosse. Kampen ble svært utfordrende for Chiefs, mye på grunn av en veldig liten spillerstall som hadde mulighet til å stille og de måtte derfor spille hele kampen uten en eneste innbytter. Kampen endte 15-9, et overraskende godt resultat etter forholdene. Siste kamp ble da en bronsefinale mot GSI Grizzlies, en lang og tung kamp for Chiefs som møtte en lag med en solid benk. Kampen endte dog til slutt 8-7 i Chiefs favør og laget var dermed 3. best i Norge og kunne ta bronsemedljen med hjem til Bergen for første gang.

BC 2011

Chiefs deltok under Bergen Challenge for første gang i 2011. Det var første gang studentmesterskapet ble arrangert. Chiefs stilte to lag; et veteranlag og et lag med rookies. Begge lag røk ut i gruppespillet.

BC 2012

Chiefs deltok under Bergen Challenge for andre gang i 2012. Chiefs stilte to lag; et veteranlag og et lag med rookies. Rookielaget røk ut i gruppespillet. Veteranlaget kom seg gjennom gruppespillet, men røk ut i kvartfinalen mot UiA Studs. Resultatet ble 3-4.

BC 2014

Chiefs deltok under Bergen Challange for tredje gang i 2014. Chiefs stilte som i forrige Bergen Challenge med to lag, denne gangen også med ett som bestod av veteraner og ett som bestod av rookies som startet på laget samme høsten. Chiefs sitt rookielag sikret sin første seier i turneringspill. Veteranlaget gjennomførte Chiefs sitt beste Bergen Challenge gjennom tidene med seier mot HiOA 2 (18-0), BI Lions 2 (12-0) og UiA Studs 1 (12-3). Chiefs ble slått i semifinalen mot NTNUI 1 i en kamp som endte 10-9, i bronsefinalen slo Chiefs NTNUI 2 i en kamp som endte 12-5. Veteranlaget endte på bronseplass.

SL 2015

Chiefs deltok under Studentlekene i Trondheim for andre gang i 2015. Gruppespillet ble her spilt utendørs ved Tende Idrettsanlegg, mens sluttspillet ble avholdt innendørs i Trondheim Spektrum. Gruppespillet startet for Chiefs sin del med en kamp mot UiA Studs som endte 7-0, for så å gå på et tap mot NTNUI hvor kampen endte 5-3. Kvartfinale sto mot byrival NHHI, kampen endte 6-1 i Chiefs favør. Semifinalen ble spilt mot HiOA Kings, en kamp hvor Chiefs seiret med stillingen 7-4.Laget slo NTNUI i finalen.

Kristiansand Invitational 2013

Høsten 2013 slo laget UiA Studs 6-3 i finalen og vant sin første turnering noensinne.